સરદાર પટેલ યુનિવર્સિટી આંતર કોલેજ બેડમિન્ટન સ્પર્ધાનો પ્રારંભ વાઇસ ચાન્સેલર ડો.શિરીષ કુલકર્ણી અને બોર્ડ ઓફ સ્પોર્ટસ એન્ડ વેલ્ફેરના ચેરમેન રાજેશભાઇ પટેલના હસ્તે કરવામાં આવ્યો હતો. સ્પર્ધામાં ભાઇઓના વિભાગમાં વિદ્યાનગરની સેમકોમ કોલેજ, આણંદની એન.એસ.પટેલ આર્ટસ કોલેજ, વિદ્યાનગરની બીજેવીએમ અને વી.પી.સાયન્સ કોલેજ ટીમ વચ્ચે સેમીફાઇનલ યોજાઇ હતી, જેમાંથી સેમકોમ કોલેજ અને એન.એસ.પટેલ આર્ટસ કોલેજ વચ્ચે ફાઇનલ મેચ રમાતા આણંદની એન.એસ.પટેલ આર્ટસ કોલેજની ટીમ ચેમ્પિયન અને સેમકોમ કોલેજની ટીમ રનર્સ અપ બની હતી. બહેનોના વિભાગમાં સરદાર પટેલ યુનિવર્સિટી પોસ્ટ ગ્રેજ્યુએટ ડિપાર્ટમેન્ટ, કરમસદની કે.એમ.પટેલ ઇન્સ્ટિટ્યૂટ ઓફ ફિઝિયોથેશરાપી, વિદ્યાનગરની વી.પી.સાયન્સ કોલેજ અને સેમકોમ કોલેજ વચ્ચે રમાયેલી સેમીફાઇનલ મેચ યોજાઇ હતી. જેમાં પોસ્ટ ગ્રેજ્યુએટ ડિપાર્ટમેન્ટ અને કરમસદની કે.એમ.પટેલ કોલેજ ઓફ ફિઝિયોથેરાપી વચ્ચે ફાઇનલ મેચ રમાઇ હતી. પોસ્ટ ગ્રેજ્યુએટ ડિપાર્ટમેન્ટની ટીમ ચેમ્પિયન અને કે.એમ.પટેલ કોલેજ ઓફ ફિઝિયોથેરાપીની ટીમ રનર્સ અપ બની હતી.